open-index/open-wikipedia-markdown huggingface dataset:
Joulukuun 2025 silmienvääntelykohu

**Joulukuun 2025 silmienvääntelykohu** on Suomessa sekä muissa maissa käyty laaja-alainen julkinen keskustelu, joka sai alkunsa sosiaalisessa mediassa julkaistusta rasistiseksi tulkitusta kuvasta ja laajeni nopeasti poliittiseksi ja kansainväliseksi uutisaiheeksi. Kohu liittyy silmienvääntelyeleeseen, jota pidetään yleisesti rasistisena sekä kulttuurisesti loukkaavana.

## Tausta
Kohu sai alkunsa joulukuun alussa 2025, kun viestipalvelu Jodelissa oli levitetty kuvaa, jossa Miss Suomi -tittelin silloinen haltija Sarah Dzafce venyttää silmäkulmiaan ja jossa lukee ”Kiinalaisenkaa syömäs”.

Miss Suomi -kilpailua järjestävän yrityksen toimitusjohtaja Sunneva Sjögrén kertoi tiedotustilaisuudessa 11. joulukuuta, että Dzafce menettää kruununsa. Dzafce pantiin myös pyytämään anteeksi kiinaksi.

## Keskustelun laajeneminen
Muutamaa päivää myöhemmin perussuomalaiset poliitikot Juho Eerola, Kaisa Garedew ja Sebastian Tynkkynen esiintyivät sosiaalisen median julkaisuissa, joissa he vääntelivät silmiään Dzafcen lailla.

Kansanedustajien ja europarlamentaarikon tempauksista seuranneet kohut nousivat uutiseksi niin Euroopassa kuin sen ulkopuolella. Euroopassa asiasta uutisoi ainakin Britannian BBC, *[[Daily Mail]]* ja *[[The Sun]]*, Ruotsin *[[Aftonbladet]]* ja SVT, Saksan *[[Bild]]*, *[[Der Spiegel]]* ja *[[Stern (lehti)|Stern]]* sekä Viron *[[Postimees]]* ja *[[Õhtuleht]]*. Yhdysvalloissa asiasta uutisoi *[[New York Post]]* laajassa artikkelissa. Myös *[[People (lehti)|People]]* ja *[[Complex (lehti)|Complex]]* uutisoivat asiasta.

Lopulta kohu rantautui myös Aasiaan. Hongkongilainen sanomalehti *[[South China Morning Post]]* kutsui tapausta ”kiinalaisvastaiseksi skandaaliksi”. Japanissa asiasta kertoi suosittu naisten aikakauslehti *[[Josei Jishin]]*, joka otsikoi tapauksen ”antiaasialaiseksi syrjinnäksi”. Japanissa asiaan puuttui myös maan terveys-, työ- ja hyvinvointiministeriön häirinnän vastaisten komitean jäsen Ryo Nitta, joka kommentoi tapausta X-tilillään. Nittan postauksen oli nähnyt 14. joulukuuta mennessä noin 954&nbsp;000 ihmistä, se oli kerännyt 520 vastausta, sitä oli julkaistu uudelleen reilut 2&nbsp;000 kertaa ja siitä oli tykätty yli 8&nbsp;700 kertaa.

## Jälkiseuraukset
Lentoyhtiö Finnair kertoi kohun haittaavan yhtiön toimintaa. Japanilaiset ja suomalainen televisiotuotantoyhtiö ICS Nordic laittoivat yhteistyöt tauolle. ICS Nordic tuotti japanilais-suomalaista televisiosarjaa *[[Nousevan auringon varjot]]*, jossa pääosaa näyttelee Jasper Pääkkönen. 

Pääministeri Petteri Orpo pyysi perussuomalaisten kansanedustajien julkaisemia silmienvääntelykuvia anteeksi kiinaksi, koreaksi ja japaniksi Kiinan, Etelä-Korean ja Japanin suurlähetystöjen 17. joulukuuta julkaisemilla tiedotteilla.  Perussuomalaisten eduskuntaryhmä antoi 18. joulukuuta Juho Eerolalle ja Kaisa Garedewille ”vakavan huomautuksen”. Garedew ja Eerola pyysivät anteeksi. Eerola oli pahoitellut tekoaan jo aiemmin. Myös eduskuntaryhmän puheenjohtaja Jani Mäkelä pyysi anteeksi. Hän oli aiemmin epäillyt, että kohun herättäminen tapauksesta saattoi olla Kiinan informaatiovaikuttamista.

## Lähteet
Madytos (Traakia)

**Madytos** (, ) oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi nykyisen Çanakkalen maakunnan Eçeabatin kaupungin paikalla.

## Maantiede

Madytoksen kaupunki sijaitsi Traakian Khersonesoksen eli nykyisen Gallipolin niemimaan itärannikolla Hellespontoksen rannalla suunnilleen vastapäätä Troaksen puolen Abydosta. Samalla rannikolla kaupungista lounaaseen sijaitsi Elaius ja koilliseen Koila ja Sestos. Yhdessä kahden viimeksi mainitun kanssa Madytos sijaitsi Hellespontoksen kapeimmassa kohdassa. Kaupungilla oli hyvä satama.

Klaudios Ptolemaios mainitsee samalla seudulla kaupungin nimeltä *Madis*, jota on joskus pidetty samana paikkana kuin Madytos, vaikkakin se vaikuttaisi sijainneen sisämaassa. Madytoksen kaupunkivaltion hallussa olleen alueen kooksi on arvioitu noin 100–200 neliökilometriä.

## Historia

Madytoksen paikalla on ollut asutusta yhtäjaksoisesti viimeistään 2000-luvulta eaa. lähtien. Antiikin Madytoksen kaupunki oli alun perin Lesbokselta käsin perustettu aiolialainen siirtokunta. Sen perustaminen ajoitetaan 600-luvulle eaa. Kaupungin kansalaisesta käytettiin etnonyymiä *Madytios* ().

Madytos tuli Ateenan valtaan Kimonin aikana vuonna 465 eaa. Viimeistäään tämän jälkeen Madytos kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 445/444–421/420 eaa. Madytos toimi ateenalaisten laivastotukikohtana ainakin vuonna 411 eaa. Kaupunki löi omaa pronssirahaa 300-luvulla eaa.

Madytos oli seudun merkittävimpiä satamia erityisesti roomalaisella kaudella. Kaupungin nimi säilyi nykyaikaan saakka Maiton eli Maydoksen kylän nimessä; nykyisin se tunnetaan Eçeabatin kaupunkina.

## Rakennukset ja löydökset

Nykyisestä Eçeabatista on löydetty joitakin antiikin aikaisia jäänteitä, mukaan lukien piirtokirjoituksia, jotka ovat vahvistaneet kaupungin sijaintipaikan.

Kynos Seman niemellä sijainnut Troijan kuningattaren Hekaben hautana pidetty paikka oli oletettavasti Madytoksen alueella. Kreikkalaisen mytologian kertomuksen mukaan sotasaaliiksi otettu Hekabe hyppäsi paikalla mereen Odysseuksen laivasta välttyäkseen joutumasta tämän orjaksi. Hän muuttui koiraksi ja kuoli. Hänet haudattiin merenrannan lähelle koiran muotoiseen hautaan. Paikka toimi merkkinä merenkulkijoille.

## Lähteet
Dead End (vuoden 2003 elokuva)

**Dead End** on vuonna 2003 ensi-iltansa saanut ranskalainen, englanninkielinen kauhuelokuva. Sen ovat käsikirjoittaneet ja ohjanneet Jean-Baptiste Andrea ja Fabrice Canepa. Elokuvan päärooleissa ovat Ray Wise, Lin Shaye, Alexandra Holden, Mick Cain, Billy Asher ja Amber Smith.

Elokuva palkittiin lukuisilla elokuvajuhlilla, ja siitä tuli videomyyntimenestys. Se on nauttinut kulttisuosiota ilmestymisestään lähtien.

## Juoni

Kun perhe on automatkalla viettämään jouluaattoa, se ottaa pimeän metsän halki kulkevan oikoreitin. Matkan aikana alkaa tapahtua outoja asioita. Perhe on vähällä törmätä vastaantulevaan autoon, minkä jälkeen se ottaa kyytiin tiellä olevan valkoisiin pukeutuneen naisen ja tämän vauvan. Uusien matkustajien ilmaantumisen myötä perheenjäsenet alkavat kadota ja kuolla karmeilla tavoilla yksi toisensa jälkeen.

## Näyttelijät

## Tuotanto

*Dead End* kuvattiin pienellä budjetilla Los Angelesin piirikunnassa, Kaliforniassa.

## Ensi-ilta ja vastaanotto

*Dead End* sai maailmanensi-iltansa 30. tammikuuta 2003 Gérardmerin kansainvälisillä fantasiaelokuvajuhlilla, missä se kilpaili pääkilpailusarjassa. Elokuva julkaistiin elokuvateattereissa Ranskassa 10. joulukuuta 2003. Kun se julkaistiin Yhdysvalloissa suoraan videolevitykseen vuonna 2004, se saavutti huomattavaa kaupallista sekä taloudellista menestystä ja sen tuotto oli yli 75 miljoonaa dollaria.

Elokuva palkittiin lukuisilla elokuvajuhlilla. Se voitti tuomariston palkinnon Montrealin kansainvälisillä fantasiaelokuvajuhlilla vuonna 2003 sekä eurooppalaisen fantasiaelokuvan Grand Prix’n ja Pegasus-yleisöpalkinnon Brysselin kansainvälisillä fantasiaelokuvajuhlilla samana vuonna. Lisäksi se voitti yleisöpalkinnon San Sebastiánin kauhu- ja fantasiaelokuvajuhlilla vuonna 2004. Elokuva oli myös ehdolla Cinénygman eli Luxemburgin kansainvälisten elokuvajuhlien palkinnon saajaksi vuonna 2003.

*Dead End* on saanut kriitikoilta ja yleisöltä pääosin myönteisiä arvioita. Rotten Tomatoes -sivuston mukaan 80 prosenttia kriitikoista on antanut elokuvalle myönteisen arvion. Arviokeräys perustuu kymmeneen arvioon, joista kahdeksan on luokiteltu ”tuoreiksi” ja kaksi ”mädiksi”. Yli 10 000 käyttäjästä 59 prosenttia on arvioinut elokuvan myönteisesti, ja käyttäjäarvioiden keskiarvo on 3,4/5.

## Lähteet

## Aiheesta muualla

*
Limnai (Traakia)

**Limnai** (, ) oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi noin viisi kilometriä länteen nykyisestä Çanakkalen maakunnan Büyükanafartan kylästä.

## Maantiede

Limnain kaupunki sijaitsi Traakian Khersonesoksen eli nykyisen Gallipolin niemimaan länsirannikolla. Samalla rannikolla pohjoiseen sijaitsi Alopekonnesos ja etelään Elaius. Pseudo-Skymnos sijoittaa Limnain länteen Lysimakheiasta ja itään Alopekonnesoksesta. Strabon taas sijoittaa sen länteen Kardiasta ja Draboksesta ja itään Alopekonnesoksesta. Kaupunki on paikannettu nykyisen Tuz-suolajärven (Tuz Gälu) tasangolle.

Limnain kaupunkivaltion hallussa olleen alueen kooksi on arvioitu noin 25–100 neliökilometriä.

## Historia

Limnain historiasta tiedetään vain vähän. Se oli alun perin Joonian Miletoksen siirtokunta. Klassisella kaudella 400-luvulla eaa. Limnai kuului Ateenan johtamaan Deloksen meriliittoon, ja se esiintyy liiton verotusluetteloissa useita kertoja vuosina 447/446–429/428 eaa. Kaupungin kansalaisesta käytettiin etnonyymiä *Limnaios* (). Pseudo-Skylaks ei mainitse Limnaita, joten sen arvellaan lakanneen olemasta 300-luvulle eaa. tultaessa.

## Rakennukset ja löydökset

Kaupunki löydettiin vuonna 2018. Sen paikalta on löydetty pintalöytöinä kattotiilejä ja keramiikan sirpaleita.

## Lähteet
ComeOn Group

**ComeOn Group** on online-uhkapeliyritys, jonka pääkonttori sijaitsee St. Julian’sissa, Maltalla. Se perustettiin vuonna 2008 Tukholmassa, Ruotsissa. Yritys ylläpitää kasino- ja urheiluvedonlyöntisivustoja useilla tuotemerkeillä säännellyillä markkinoilla Euroopassa ja Kanadan Ontariossa. Yritys tarjoaa palveluitaan omalla teknologiaympäristöllään ja se työllisti yli 550 henkilöä vuonna 2024. Yrityksen toimitusjohtajana toimii Juergen Reutter.

## Historia
ComeOn Group perustettiin vuonna 2008 Tukholmassa, Ruotsissa. Sen ensimmäinen brändi, ComeOn!, lanseerattiin vuonna 2010 kasinopeleillä ja urheiluvedonlyönnillä.

Marraskuussa 2017 ruotsalainen pelitoiminnan harjoittaja Cherry AB osti ComeOn Groupin 280 miljoonalla eurolla.

Seuraavana vuonna ComeOn Group osti Get Lucky -brändin.

Juergen Reutter korvasi Lahcene Merzougin toimitusjohtajana vuonna 2020.

Yhtiö tuli Kanadan Ontarion säännellyille markkinoille urheiluvedonlyönnillä vuonna 2024 ja siirsi vedonlyöntitoimintansa Graziin, Itävaltaan.

Lokakuussa 2024 yksityisen pääomasijoitusyhtiön Bridgepointin omistama Cherry AB ilmoitti harkitsevansa ComeOn Groupin myyntiä osana strategista tarkastelua.

## Toiminnot
ComeOn Groupilla on noin 15 paikallisiin markkinoihin räätälöityä onlinekasino- ja vedonlyöntibrändiä. Yhtiön pääbrändi ComeOn! toimii useimmissa yhtiön lisensoiduissa maissa, lukuun ottamatta Saksaa. Hajper toimii yksinomaan Ruotsissa, Sunmaker palvelee Saksan markkinoita.

Yhtiöllä on toimistot Maltalla, Lontoossa, Tukholmassa, Uumajassa, Katowicessa, Gibraltarilla ja Grazissa.

## Hallinto
ComeOn Group käyttää keskitettyä hallintorakennetta, joka vastaa tuotekehityksen, sääntelyn noudattamisen ja operatiivisen suorituskyvyn valvonnasta kaikilla lisensoiduilla markkinoilla. Yhtiö toimii monen brändin toimintamallilla, jota tukevat yhteiset teknologia- ja palvelukeskukset. 

Strategiset päätökset koordinoidaan monialaisissa johtoryhmissä, jotka kattavat tuotteet, säännösten noudattamisen, kaupalliset toiminnot ja teknologian. Tämä rakenne mahdollistaa brändin tarjonnan lokalisoinnin ja samalla ylläpitää yhtenäisiä standardeja vastuulliselle pelaamiselle, alustan turvallisuudelle ja sääntelyraportoinnille eri lainkäyttöalueilla. Vahvistaakseen entisestään sisäistä teknologiaosaamistaan ComeOn Group osti itävaltalaisen vedonlyöntiteknologiayrityksen Arland Technologiesin. Tämä yritysosto tukee konsernin keskitettyä hallintomallia mahdollistamalla paremman hallinnan sen omasta vedonlyöntialustasta ja tehostamalla markkinoiden välisten toimintojen tehokkuutta.

## Lähteet
Vaxš (taajama)

**Vaxš** () on taajama ja samannimisen piirin hallinnollinen keskus Xatlonin maakunnassa Tadžikistanissa. Se sijaitsee Vaxšjoen laaksossa 15 kilometriä maakunnan pääkaupungista Boxtarista etelään. Vuoden 2020 väestönlaskennan mukaan taajamassa oli 16&nbsp;338 asukasta.

Paikkakunta on syntynyt 1930-luvun alussa, kun Vaxšin laaksoa alettiin ottaa keinokastelun avulla maatalouskäyttöön. Siitä tuli Vaxšstroin kaupunkimainen taajama vuonna 1937. Taajama sai nimen Vaxš vuonna 1965.

Taajamassa toimii Vaxšin keinokastelujärjestelmän hallinto. Seudun pääelinkeino on puuvillan, vihannesten ja hedelmien viljely.

## Lähteet
Paktye

**Paktye** (, ) oli antiikin aikainen kaupunki ja kaupunkivaltio (*polis*) Traakian Khersonesoksella nykyisen Turkin alueella. Se sijaitsi lähellä nykyistä Çanakkalen maakunnan Demirtepeä.

## Maantiede

Paktyen kaupunki sijaitsi Traakian Khersonesoksen eli nykyisen Gallipolin niemimaan kannaksen itärannikolla Propontiin länsiosan rannalla. Sen etäisyys kannaksen toisen puolen eli länsirannikon Kardiasta mitattiin 36 stadioniksi. Sisämaassa Paktyen ja Kardian välissä Paktyestä pohjoiseen sijaitsi Khersonesoksen eli Agoran kaupunki. Samalla rannikolla Paktyestä lounaaseen sijaitsivat Kallipolis, Krithote, Kressa ja Aigospotamoi, ja koilliseen Tyrodiza eli Tiristasis ja Neapolis. Kaupungin täysin tarkkaa sijaintia ei tunneta. Paktyen kaupunkivaltion hallussa olleen alueen kooksi on arvioitu alle 25 tai ainakin alle 100 neliökilometriä.

## Historia

Paktyen kaupungin perustivat ateenalaiset Miltiades vanhemman Khersonesoksen tyrannian aikana 500-luvulla eaa. Kaupungin on ehdotettu olleen 400–300-luvuilla eaa. Khersonesoksen eli Agoran poliksen alaisuudessa. Ainakaan se ei kuulunut seudun muiden kaupunkien tavoin omalla nimellään Deloksen meriliittoon eikä lyönyt omaa rahaa.

Alkibiadeen kerrotaan paenneen Paktyeen sen jälkeen, kun ateenalaiset veivät häneltä toista kertaa hänen sotilaalliset tehtävänsä.

## Rakennukset ja löydökset

Paktye sijaitsi Traakian Khersonesoksen kannaksen poikki kulkeneen, Miltiadeen rakennuttaman muurin itäpäässä. Kaupungin lähellä oli Hellen hautana pidetty paikka.

## Lähteet
Tonttu ja enkeli

**Tonttu ja enkeli** on Jope Ruonansuun säveltämä ja sanoittama jouluaiheinen kappale. Ruonansuu levytti kappaleen ensimmäisen kerran vuonna 2000 joulumusiikkia sisältävälle albumilleen *[[Hauskaa joulua t: Jope]]*. Hän levytti kappaleesta uuden version vuonna 2013 julkaistulle albumilleen *[[Jope Ruonansuu ja Porsaanperän pikkujoulut]]*.

Kappaleesta on levyttänyt coverversion Yölintu vuonna 2018.

Kappaleesta on julkaistu myös musiikkivideo, joka esitettiin Ruonansuun sketsisarjan *[[Jopet Show]]* Haikeaa joulua -erikoisjaksossa.

## Lähteet

## Aiheesta muualla
* Äänekosken kaupunkisanomien 2.12.2024 julkaistu artikkeli: Joulumantelin 2. luukku: Akusti – Tonttu ja enkeli
* Markku Ketolan ja Katja Karisukin tulkinta Jope Ruonansuun joululaulusta "Tonttu ja enkeli
Happy Jankell

**Happy Jankell** (s. 16. joulukuuta 1993 Tukholma) on ruotsalainen näyttelijä. Hän työskenteli lapsena sirkuksessa ja teki ensimmäisen elokuvaroolinsa vuonna 2006 lyhytelokuvassa *En liten Tiger*. Seuraavana vuonna hän näytteli Klaus Härön ohjaamassa *[[Uusi ihminen|Uudessa ihmisessä]]*. Jankell on näytellyt myös televisiossa ja tehnyt äänirooleja piirrettyihin.

Vuonna 2021 Jankell julkaisi romaanin *Livlina*.
## Rooleja
* *[[Hubotit – melkein ihmisiä]]* (2012) – Betty
* *[[Maan povessa]]* (2015) – Esmeralda
## Lähteet

## Aiheesta muualla
Assar

**Assar** on pohjoismainen miehen etunimi. Sen uskotaan tarkoittaneen alunperin ”vastaajaa” (vrt. englannin *answer*, ’vastaus’). Riimukivissä se esiintyy muodossa Andsvarr. Ruotsissa nimi oli suosituimmillaan 1920- ja 1930-luvuilla, mutta nykyään se on harvinainen. Assarin nimipäivää juhlitaan ruotsalaisessa kalenterissa 16. joulukuuta.
## Tunnettuja Assar-nimisiä
### Ruotsalaisia
* Assar Gabrielsson (1891–1962), Volvon perustaja
* Assar Lindbeck (1930–2020), kansantaloustieteilijä
* Assar Lindeblad (1800–1848), runoilija
* Assar Rönnlund (1935–2011), maastohiihtäjä

### Suomalaisia
* Assar Wichmann (1877–1948), metsänhoitaja ja yritysjohtaja
## Lähteet
Assar Gabrielsson

**Assar Thorvald Natanel Gabrielsson** (13. elokuuta 1891 Korsberga – 28. toukokuuta 1962) oli ruotsalainen yritysjohtaja ja Volvon perustaja. Hän työskenteli alun perin SKF:ssä, missä hän eteni myyntipäälliköksi. Vuonna 1924 hän alkoi Gustaf Larsonin kanssa suunnitella autotehtaan perustamista, ja he saivat SKF:ltä siihen taloudellista tukea. Gabrielsson johti Volvoa vuoteen 1956.
## Lähteet

## Aiheesta muualla
Logan Wilson

**Logan Wilson** (s. 8. heinäkuuta 1996 Casper, Wyoming, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Wilson edustaa NFL-joukkue Dallas Cowboysia. Ennen NFL-uraansa hän edusti Wyomingin yliopiston joukkuetta. Cincinnati Bengals varasi hänet kolmannella kierroksella 65. varausvuorolla .

Heinäkuussa 2020 Wilson teki sopimuksen Bengalsin kanssa. Elokuussa 2023 hän teki Bengalsin kanssa nelivuotisen ja yhteensä 37,25 miljoonan dollarin arvoisen jatkosopimuksen. Marraskuussa 2025 Bengals kauppasi Wilsonin Cowboysiin vaihdossa seitsemännen kierroksen varausvuoroon .

Wilson on pelannut 81 NFL:n runkosarjan ottelua. Näissä otteluissa hänellä on yhteensä 553 taklausta, 11 syötönkatkoa, 25 puolustettua heittoa, 5,5 pelinrakentajan säkitystä, 18 iskua pelinrakentajaan, kuusi aiheutettua rähmäystä ja kolme rähmäyksen palautusta. Hän on itse rähmännyt pallon yhden kerran. Wilson on pelannut seitsemän NFL:n pudotuspelien ottelua. Näissä otteluissa hänellä on yhteensä 62 taklausta, yksi syötönkatko, yksi aiheutettu rähmäys ja kaksi iskua pelinrakentajaan. Uran tilastot päivitetty kauden 2025 viidennentoista peliviikon jälkeen 16. joulukuuta 2025.

## Lähteet
Re:Zero

**Re:Zero − Starting Life in Another World** () on japanilainen light novel -sarja, jonka on kirjoittanut Tappei Nagatsuki ja kuvittanut Shinichirou Otsuka.

Sarjan animesovituksen ensimmäisen kauden ensiesitys oli huhtikuussa 2016. Sarjan toisen kauden ensimmäisen osan ensiesitys oli huhtikuussa 2020 ja kauden toisen osan ensiesitys tammikuussa 2021. Kolmannen kauden ensimmäisen osan ensiesitys oli lokakuussa 2024 ja toisen osan ensiesitys huhtikuussa 2025. Neljäs kausi ilmestynee huhtikuussa 2026.

## Juoni
Sarjan päähahmo NEET Natsuki Subaru päätyy fantasiamaailmaan sen jälkeen, kun hän poistuu lähikaupasta. Rikolliset hyökkäävät Subarun kimppuun, mutta hänet pelastaa myöhemmin Satellaksi esittäytyvä puolihaltija. Satella on etsimässä häneltä ryöstettyä arvomerkkiä. Subaru auttaa Satellaa löytämään varkaan, ja he päätyvät lopulta etsinnöissään slummialueelle. Subaru ja Satella löytävät talon, jossa he epäilevät varkaan olevan. Subaru tapetaan talossa, mutta hän herää kuolleista samasta paikasta, jossa hän oli jouduttuaan fantasiamaailmaan. Hän tajuaa myöhemmin palaavansa ajassa taaksepäin aina, kun hän kuolee.

## Lähteet
Assar Lindbeck

**Assar Lindbeck** (26. tammikuuta 1930 Uumaja – 28. elokuuta 2020 Tukholma) oli ruotsalainen kansantaloustieteilijä. Hän toimi professorina Tukholman kauppakorkeakoulussa vuosina 1964–1971 ja Tukholman yliopistossa vuodesta 1971. Lindbeck johti 1990-luvun alussa nimeään kantanutta komissiota, jonka tehtävä oli laatia toimenpidelista Ruotsin kriisiytyneen talouden pelastamiseksi. Komission ehdotuksista toteutettiin muun muassa vaalikauden pidentäminen neljään vuoteen ja keskuspankin itsenäisyyden vahvistaminen. Lindbeck oli myös vuosikymmeniä mukana valitsemassa niin kutsutun ”talouden Nobel-palkinnon” voittajia ja johti palkintokomiteaa vuosina 1980–1994. Lindbeck oli nuorempana lähellä sosiaalidemokraatteja, mutta hän otti puolueeseen etäisyyttä 1980-luvulla, koska hän ei hyväksynyt sen ajamia palkansaajarahastoja. Lindbeck vastusti myös vuokrasääntelyä.
## Julkaisuja
* *A Study in Monetary Analysis* (1963, väitöskirja)
* *Makt och ekonomi* (1982)
* *[[Insider-outsider-teoria|The Insider-Outsider Theory of Unemployment]]* (1988, Dennis Snowerin kanssa)

## Lähteet
Reid Schaefer

**Reid Schaefer** (s. 21. syyskuuta 2003 Edmonton, Alberta, Kanada) on kanadalainen jääkiekkoilija, pelipaikaltaan vasen laitahyökkääjä. Schaefer edustaa NHL-joukkue Nashville Predatorsia.

Ennen NHL-uraansa Schaefer edusti WHL-juniorisarjassa Seattle Thunderbirdsin joukkuetta. Hän voitti Thunderbirdsin joukkueessa WHL:n mestaruuden. Edmonton Oilers varasi hänet ensimmäisellä kierroksella 32. varausvuorolla .

Maaliskuussa 2023 Oilers kauppasi Schaeferin ja Tyson Barrien, ensimmäisen kierroksen varausvuoron vuoden 2023 varaustilaisuudessa ja neljännen kierroksen varausvuoron vuoden 2024 varaustilaisuudessa Oilersiin vaihdossa Mattias Ekholmiin ja kuudennen kierroksen varausvuoroon vuoden 2024 varaustilaisuudessa.

Schaefer on pelannut 27 NHL:n runkosarjan ottelua. Näissä otteluissa hän on tehnyt neljä maalia ja kaksi syöttöä eli yhteensä kuusi tehopistettä. Uran tilastot päivitetty 7. helmikuuta 2026.

## Lähteet
Hän tanssi kesän

**Hän tanssi kesän** () on ruotsalainen Arne Mattssonin ohjaama draamaelokuva vuodelta 1951. Siitä tuli kansainvälinen menestys, ja se palkittiin Kultaisella karhulla vuonna 1952. Elokuvan alastonkohtaukset herättivät omana aikanaan kohua.
## Juoni

Elokuva alkaa syksyisellä kohtauksella nuoren naisen hautajaisista, jossa pappi saarnaa ankaraa rangaistusta ”viettelijälle”. Surijoiden joukossa seisoo Göran Stendal (Folke Sundquist), joka lähtee paikalta ja alkaa muistella mennyttä kesää. Hän oli kirjoittanut keväällä ylioppilaaksi ja saanut isältään lahjaksi moottoripyörän. Kesäloman alettua hän ajoi sillä töihin setänsä maatilalle. Pian Göran rakastui naapuritilan 17-vuotiaaseen Kerstiniin (Ulla Jacobsson), jonka tapasi perunamaalla. He ihastuivat toisiinsa, mutta kumpikaan ei aluksi uskaltanut tunnustaa sitä. Juhannustanssien jälkeen Göran yritti suudella Kerstiniä, mutta tämä lähti hänen luotaan. Myöhemmin kylän nuorisoseura valitsi Göranin ja Kerstinin näyttelemään pääosia *Värmlänningarna* -näytelmään. Kun Göranin naispuoliset kaupunkilaisystävät kaupungista tulivat sadonkorjuun aikana vierailulle, Kerstin tunsi itsensä mustasukkaiseksi. Erään kerran matkalla kotiin näytelmän harjoituksista Göran ja Kerstin pakenivat ukonilmaa Kerstinin kodin ullakolle, josta tämän täti löysi heidät ja suuttui. Kerstin lähetettiin toiselle tilalle, mutta Göran sai hänen uuden olinpaikkansa selville ja lähti tapaamaan häntä. Illansuussa he kävivät naku-uinnilla ja rakastelivat rantakalliolla. Göranin täytyi kuitenkin isän painostuksesta lähteä takaisin kaupunkiin opiskelemaan. Saatuaan Kerstiniltä kirjeen hän päätti jättää opiskelun ja muuttaa takaisin maalle. He jatkoivat teatteriesityksiä, ja erään näytöksen jälkeen he olivat matkalla kotiin Göranin moottoripyörällä, kun heitä vastaan kaahasi holtiton autoilija. Moottoripyörä kaatui ja Kerstin sinkoutui kyydistä. Hän kuoli onnettomuuspaikalla Göranin käsivarsille. Elokuvan lopussa palataan hautajaisiin, missä Göranin setä omassa puheessaan ylistää elämää ja rakkautta ja kehottaa seuraamaan sydämen tunnetta.

## Lähteet

## Aiheesta muualla

* Svenska Filminstitutet
Autumn Falls

**Autumn Falls** (s. 4. elokuuta 2000) on puertoricolaistaustainen pornonäyttelijä. Hän teki läpimurtonsa alan tunnetuimpien esiintyjien joukkoon vuonna 2020.

## Tunnustukset

## Huomautukset

## Lähteet
Olof Gabrielson

**Olof Gabrielson**  (10. joulukuuta 1912 Örebro, Ruotsi – 28. tammikuuta 1980) oli ruotsalainen mineralogi ja geokemisti. Hän oli 1953–1977 intendenttinä Tukhomassa Ruotsin luonnonhistoriallisessa museossa. Hän tutki mineraalien kiderakenteita, varsinkin Långbanissa. Hän kokosi ruotsalaisten mineraalien löytörekisterin. Hänelle myönnettiin 1968 Geologiska Föreningenin ansiomitali toiminnasta yhdistyksen rahastonhoitajana. Hän oli 1954–1967 yhdistyksen hallituksen jäsen.

Gabrielsonin mukaan on 1967 nimetty gabrielsoniitti.

## Lähteet
Kymentaka

**Kymentaka** on Iitissä sijaitseva kylä ja postinumeroalue. Kymentaka sijaitsee Iitin pohjoisosassa lähellä Kymenlaakson rajaa. Kymentaka on kuulunut Lyöttilän ja Kimolan rekisterikyliin. Postinumeroalueen (47610 Kymentaka) väkiluku on 122 (31.12.2024). Kymentaka on maaseutumaista aluetta, ja sieltä on matkaa Kausalaan 15 kilometriä. Kymentaassa on toiminut kansakoulu.

## Lähteet
Gabrielsson

**Gabrielsson** tai **Gabrielson** on seuraavien henkilöiden sukunimi:

* Assar Gabrielsson (1891–1962), ruotsalainen yritysjohtaja ja Volvon perustaja
* Erik Gabrielsson (1903–1965), suomalainen poliisijohtaja
* Lucas Gabrielsson (s. 1995), suomalainen jalkapalloilija
* Olof Gabrielson (1912–1980), ruotsalainen mineralogi ja geokemisti
* Samuel Gabrielsson (1881–1968), ruotsalainen pappi ja virsirunoilija
Danğara

**Danğara** () on taajama ja samannimisen piirin hallinnollinen keskus Xatlonin maakunnassa Tadžikistanissa. Se sijaitsee Danğaran laaksossa Surxobin sivujoen Obi Tohirin varrella 75 kilometriä maakunnan pääkaupungista Boxtarista koilliseen. Vuoden 2020 väestönlaskennan mukaan taajamassa oli 22&nbsp;603 asukasta.

Paikkakunta on syntynyt 1930-luvun vaihteessa. Seutu raivattiin neuvostoaikana keinokastelluksi maatalousalueeksi, ja vuonna 1956 Danğarasta tuli kaupunkimainen taajama. Vuonna 2000 se sai kaupungin statuksen. Paikallishallinnon uudelleen järjestelyn yhteydessä Danğarasta tuli jälleen taajama vuonna 2005.

Danğaran kautta kulkee Dušanbesta Kūlobiin johtava maantie sekä Boxtarin ja Kūlobin välinen rautatie. Taajamassa on myös lentokenttä.

Seudun pääelinkeinot ovat viljan ja puuvillan viljely sekä karjanhoito. Danğarassa on muun muassa tekstiiliteollisuutta. Taajamassa toimivat Danğaran yliopisto ja Xatlonin lääketieteellinen yliopisto. Kulttuurilaitoksiin kuuluu musiikki- ja draamateatteri.

## Lähteet
Kauramaa

**Kauramaa** on Iitissä sijaitseva kylä. Kauramaa sijaitsee Iitin länsiosassa lähellä Kirkkojärveä. Kauramaa on Iitin kunnan rekisterikylä. Tähän alueeseen kuuluu myös Jokuen alue. Kauramaa on maaseutumaista aluetta, ja sieltä on matkaa Kausalaan noin 8 kilometriä. Jokuen kylällä on toiminut kansakoulu.

## Lähteet
Taasia

**Taasia** on Iitissä sijaitseva kylä. Taasia sijaitsee  Iitin eteläosassa lähellä Uudenmaan rajaa. Taasia on Iitin kunnan rekisterikylä. Taasia on maaseutumaista aluetta, ja sieltä on matkaa Kausalaan noin 15 kilometriä. Taasialla on toiminut kansakoulu vuosina.

## Lähteet
Sénégalais (1917)

**Sénégalais** oli Ranskan laivaston vuonna 1917 vesillelaskettu Arabe-luokan hävittäjä.

## Valmistus
Alus tilattiin Kōbesta Kawasakin telakalta, missä köli laskettiin 1917. Alus laskettiin vesille 1917 ja otettiin palvelukseen 1917.

## Palvelus
Alus poistettiin alusluettelosta 1936.

## Lähteet
*
*

### Viitteet
Hartola (Jaala)

**Hartola** on Jaalassa sijaitseva kylä. Hartola sijaitsee Jaalan keskiosassa lähellä Karijärveä. Hartola on entinen Jaalan kunnan rekisterikylä. Hartola on maaseutumaista aluetta, ja sieltä on matkaa Jaalan kirkonkylälle noin 10 kilometriä.

## Lähteet
Rahikkala (Elimäki)

**Rahikkala** on Kouvolassa Elimäen suuralueella sijaitseva kylä. Se sijaitsee Elimäen keskiosassa lähellä Elimäen kirkonkylää. Rahikkala on entinen Elimäen kunnan rekisterikylä. Tähän alueeseen kuuluu myös Palokorven alue. Rahikkala on maaseutumaista aluetta.

## Lähteet
Touareg (täsmennyssivu)

**Touareg** tarkoittaa muun muassa seuraavia:

* Tuaregit ranskaksi
* *[[Touareg (1917)]]*, Ranskan laivaston hävittäjä
* Volkswagen Touareg, Volkswagenin crossover-tyyppinen automalli
* Volkswagen Race Touareg 2, Volkswagenin aavikkoralleihin rakentama kilpa-auto
BN Niki (1906)

**BN Niki** oli Kreikan laivaston Niki-luokan hävittäjä.

## Valmistus
Alus tilattiin 1905 Stettinistä AG Vulcanilta. Se laskettiin vesille 30. toukokuuta 1906 ja valmistui vielä saman vuoden lopulla.

## Palvelus
Ranskan merivoimat valtasi aluksen joulukuussa 1916 ja  otti sen palvelukseensa. Alus palautettiin Kreikalle sotatoimien päätyttyä.

Alus modernisoitiin 1925–1927, jolloin sen aseistukseksi vaihdettiin kaksi 88 millimetrin 30 pituuskaliiperin tykkiä ja 40 millimetrin ilmatorjuntatykki. Se saapui 23. huhtikuuta 1941 Kreikan laivaston mukana Aleksandriaan, missä se liitettiin brittiläiseen Välimeren laivastoon. Vuodesta 1944 alus oli Voloksen tukikohta-aluksena, kunnes se poistettiin alusluettelosta 1945.

## Lähteet
*
*
*

### Viitteet
Thyella-luokka

**Thyella-luokka** oli Kreikan kuninkaallisen laivaston neljän hävittäjän muodostama alusluokka.

## Alukset
Luokan alukset tilattiin 1905 Yarrow’lta.

## Lähteet
*

### Viitteet
Ilmari Vesterinen

**Antti Matti Ilmari Vesterinen** (6. marraskuuta 1941 Helsinki – 4. elokuuta 2022 Helsinki) oli suomalainen kulttuuriantropologian professori.

Vesterinen syntyi sosionomi Heikki Olavi Vesterisen ja soitonopettaja Elmi Anni-Maija Pitkäsen perheeseen. Hänen puolisonsa vuodesta 1974 oli kirjastonhoitaja Päivi Laitinen. Vesterinen tuli ylioppilaaksi Valtion iltaoppikoulusta 1969 ja valmistui filosofian kandidaatiksi Helsingin yliopistosta 1978 ja lisensiaatiksi Jyväskylän yliopistosta 1986, jossa hän myös väitteli filosofian tohtoriksi 1995. 

Vesterinen oli kansatieteen assistentti Helsingin yliopistossa 1975 ja suomen kielen tuntiopettaja Teknillisessä korkeakoulussa 1980–1982. Jyväskylän yliopistossa hän oli kansatieteen assistentti 1982–1887, kulttuuriantropologian yliassistentti 1987–1997, etnologian vs. ja va. apulaisprofessori useaan eri otteeseen 1986–1994 sekä kulttuuriantropologian dosentti 1996–1998 ja professori vuodesta 1998. 

Vesterinen oli myös  Japanin kulttuurin tutkimuksen dosentti Helsingin yliopistossa vuodesta 1996, suomen kielen lehtori Poznańin yliopistossa 1978–1979 sekä vieraileva professori Indianan yliopistossa 1988–1990 ja 1996–1998. Hänellä oli lisäksi useita asiantuntija- ja luottamustehtäviä. Vesterinen sekä julkaisi tutkimuksia että kirjoitti yksin ja muiden kanssa tietoteoksia. Hän tutki muun muassa Itä-Aasian kyläkulttuureja, minoriteettikysymyksiä ja shintolaisuutta ja häntä pidettiin Japanin tutkimuksen uranuurtajana Suomessa. Hän sai näistä ansioistaan Japanin keisarin ja valtion myöntämän Nousevan auringon ritarikunnan kunniamerkin Kultaiset säteet -ruusukkeella vuonna 2020.

## Lähteet
Clement Clarke Moore

**Clement Clarke Moore** (15. heinäkuuta 1779 New York City, New York – 10. heinäkuuta 1863 Newport, Rhode Island) oli yhdysvaltalainen kirjailija, tutkija ja kiinteistökehittäjä. Hänet tunnetaan parhaiten joulurunon ”A Visit from St. Nicholas” kirjoittajana, joka nimesi ensimmäisenä Joulupukin porot.

## Lähteet
Ranskan sotakorvaushävittäjät

**Ranskan sotakorvaushävittäjät** olivat suurehko joukko keskusvaltojen hävittäjiä, jotka luovutettiin ensimmäisen maailmansodan jälkeen 20. kesäkuuta 1920 suurlähettiläiden kokouksessa tehdyllä päätöksellä Ranskalle. Näistä kymmenen liitettiin Ranskan laivastoon, missä ne palvelivat 1930-luvun puoleen väliin:

**[[SMS Dukla]]* nimellä *Matelot Leblanc*
**[[SMS V79]]* nimellä *Pierre Durand*
**[[SMS V130]]* nimellä *Buino*
**[[SMS S133]]* nimellä *Chastang*
**[[SMS S134]]* nimellä *Vesco*
**[[SMS S135]]* nimellä *Mazaré*
**[[SMS S139]]* nimellä *Deligny*
**[[SMS H146]]* nimellä *Rageot de la Trouche*
**[[SMS H147]]* nimellä *Marcel Delage*
**[[SMS S113]]* nimellä *Amiral Sénès*

Lisäksi luovutettiin joitakin aluksia, jotka romutettiin heikon kunnon vuoksi. Näitä olivat:
**[[SMS V100]]*, joka romutettiin 1921
**[[SMS V126]]*, joka romutettiin 1925
**[[SMS V46]]*, joka romutettiin 1924.
 
## Lähteet
*

### Viitteet
Hisorinlaakso

**Hisorinlaakso** () on pohjoisessa Hisorvuoriin ja etelässä Bobokūhiin, Qarotoğiin ja muihin vuoristoihin rajoittuva painanne Tadžikistanin länsiosassa. Sen pituus idästä länteen on noin 70 tai Surxondaryon laakson yläosa mukaan luettuna 115 kilometriä. Laakson leveys on 1,8–24 kilometriä. Keskiosan korkeus merenpinnasta on 720 metriä.

Hisorinlaakson läpi virtaavat Kofarnihon ja Surxondaryon alkujoki Qarotoğ. Sen ilmasto on mantereinen. Tammikuun keskilämpötila on –0,7 ja heinäkuun 29 astetta. Vuotuinen sademäärä on enimmillään 520 millimetriä.

Laakso on tärkeä maatalousalue, jossa viljellään vehnää, puuvillaa ja muita teollisuuskasveja, vihanneksia ja hedelmiä. Vuorten rinteillä on subtrooppista aroa, pensaikkoa ja lehtimetsää ja ylempänä alppiniittyjä. Laaksossa sijaitsee Tadžikistanin pääkaupunki Dušanbe.

## Lähteet
Limasuuahven

**Limasuuahven** (*Schultzea beta*) on saha-ahveniin kuuluva kalalaji. Lajia tavataan Atlantin länsiosista.

## Koko ja ulkonäkö
Limasuuahven voi kasvaa 10–15 cm pitkäksi. Laji on ruumiinmuodoltaan pitkäomainen ja pitkäpäinen. Kala kykenee työntämään leukojaan eteenpäin. Limasuuahvenen selkäevä on pitkä ja siinä on lovi. Pyrstöevä on hieman haarautunut. Väriltään limasuuahven on selästään ruskehtavanpunainen ja kyljistään ruskehtavanpunaisen ja hopeanharmaan raidallinen. Osa raidoista muodostuu pilkuista. Kalan pyrstöevä on kellertävä ja läpikuultava.

## Levinneisyys ja elintavat
Limasuuahvenen levinneisyysalue ulottuu Pohjois-Carolinasta Karibianmerelle. Lajin elinympäristöä ovat koralliriuttojen läheisyydessä olevat hiekkapohjaiset alueet. Kala liikkuu parvissa ja sen ravintoa ovat pienet äyriäiset ja nilviäiset. Limasuuahven on kaksineuvoinen laji.

Limasuuahventa pidetään toisinaan merivesiakvaarioissa.

## Lähteet
Marokon edustajainhuone

**Marokon edustajainhuone** (, tamazightiksi , *Asqqim n imura*) on Marokon kaksikamarisen parlamentin alahuone. Se koostuu 395 jäsenestä, jotka valitaan vaaleilla viiden vuoden välein.

Vaikka Marokko on muodollisesti parlamentaarinen monarkia, on valta käytännössä kuninkaalla, joka johtaa maata itselleen uskollisten puolueiden avulla. Perustuslakia muutettiin viimeksi arabikevään jälkeen vuonna 2011, jolloin säädettiin, että kuninkaan tulee nimittää suurimman puolueen johtaja pääministeriksi.

## Vaalitapa
Edustajainhuoneen paikoista 305 täytetään suhteellisilla vaaleilla 92 vaalipiirissä. Loput 90 edustajaa valitaan valtakunnallisen kannatuksen mukaan niin, että 60 paikkaa on varattu naisille ja 30 paikkaa alle 40-vuotiaille miehille. Käytössä on kuuden prosentin äänikynnys. Äänioikeus- ja ehdolleasettumisikäraja on 18 vuotta. Äänestyspakkoa ei ole.

## Historia
Marokon perustuslakia muutettiin 1990-luvun alussa parlamentaariseen suuntaan, ja vuoden 1997 vaaleissa kaikki edustajat valittiin ensi kertaa yleisillä vaaleilla. Samalla perustettiin ylähuone, joka valitaan epäsuorasti. Sosialistien (USFP) Abderrahmane Youssoufi muodosti oppositiopuolueiden ja monarkististen pienpuolueiden koalitiohallituksen. Vuoden 2002 vaaleissa USFP oli jälleen suurin ja jatkoi hallituksessa muun muassa toiseksi tulleen nationalistisen Istiqlal-puolueen kanssa. Vuonna 2007 Istiqlal voitti vaalit, ja sen johtajasta Abbas al-Fassista tuli pääministeri. USFP oli jälleen mukana koalitiossa.

Vuoden 2011 arabikevät johti islamistisen Oikeus- ja kehityspuolueen (PJD) vaalivoittoon, ja sen johtaja Abdelilah Benkirane nousi pääministeriksi. PJD pönkitti asemaansa vuoden 2016 vaaleissa, mutta vuonna 2021 se menetti yli sata paikkaa ja oli vasta kahdeksanneksi suurin. Taustalla oli äänestäjien pettymys muun muassa kannabiksen laillistamiseen ja diplomaattisten suhteiden avaamiseen Israelin kanssa. Suurimmiksi puolueiksi nousivat kuninkaalle uskolliset RNI ja PAM. Äänestysprosentti oli 50.

## Työskentely
Edustajainhuone kokoontuu säännöllisesti lokakuusta helmikuuhun ja huhtikuusta heinäkuuhun. Pysyviä valiokuntia on yhdeksän. Kansanedustaja ei saa vaihtaa puoluetta kesken vaalikauden.

Edustajainhuone säätää lakeja yhteistyössä ylähuoneen eli neuvoshuoneen kanssa. Mikäli huoneet eivät pääse yhteisymmärrykseen, edustajainhuoneen kanta ratkaisee.

Edustajainhuone voi tehdä muutosehdotuksia hallituksen budjettiesitykseen, mutta hallituksen ei ole pakko hyväksyä niitä.

Marokon hallituksen on nautittava edustajainhuoneen luottamusta.
## Lähteet

## Aiheesta muualla
* Edustajainhuoneen verkkosivut
SMS Dukla

**SMS Dukla** oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Ranskalle, joka nimesi sen *Matelot Leblanciksi*.

## Valmistus

Alus tilattiin Porto Réstä (nyk. Kraljevica) Gantz Danubius & Companylta, missä köli laskettiin 11. syyskuuta 1916. Alus laskettiin vesille 18. heinäkuuta 1917 ja liitettiin laivastoon 7. marraskuuta 1917.

## Palvelus
Alus luovutettiin 26. syyskuuta 1920 sotakorvauksena Ranskalle, joka liitti sen laivastoonsa nimellä *Matelot Leblanc*. Alus poistettiin palveluksesta 1935.

## Lähteet
*
*
*

### Viitteet
Jaelan Phillips

**Jaelan Everett Phillips** (s. 28. toukokuuta 1999 Redlands, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Phillips edustaa NFL-joukkue Philadelphia Eaglesia. Ennen NFL-uraansa hän edusti Los Angelesin Kalifornian yliopiston ja Floridan Miamin yliopiston joukkueita. Miami Dolphins varasi hänet ensimmäisellä kierroksella 18. varausvuorolla .

Kesäkuussa 2021 Phillips teki sopimuksen Dolphinsin kanssa. Marraskuussa 2025 Dolphins kauppasi Phillipsin Eaglesiin vaihdossa kolmannen kierroksen varausvuoroon vuoden 2026 varaustilaisuudessa.

Phillips on pelannut 61 NFL:n runkosarjan ottelua. Näissä otteluissa hänellä on yhteensä 198 taklausta, 27 pelinrakentajan säkitystä, 68 iskua pelinrakentajaan, yksi aiheutettu rähmäys, viisi rähmäyksen palautusta, 11 puolustettua heittoa ja yksi syötönkatko. Phillips on pelannut yhden NFL:n pudotuspelien ottelun. Tässä ottelussa hänellä oli yhteensä yhdeksän taklausta, 0,5 pelinrakentajan säkitystä ja kolme iskua pelinrakentajaan. Uran tilastot päivitetty kauden 2025 viidennentoista peliviikon jälkeen 2025.

## Lähteet
Kalevan kisat 2028

**Vuoden 2028 [[Kalevan kisat]]** järjestetään Oulussa Raatin stadionilla. Aiemmin kisat on järjestetty Oulussa kuusi kertaa.

## Hakuvaihe
Oulun lisäksi isäntäkaupungiksi hakivat Tampere ja Lappeenranta. Huhtikuussa 2025 Suomen Urheiluliitto päätti, että kisat järjestetään Oulussa.

## Lähteet
Optinen memristori

**Optinen memristori** on elektroniikan komponentti, joka pystyy moduloimaan valon amplitudia ja muistamaan aiemman tilansa. Optisen memristorin määritelmällä ei ole samanlaista piiriteoreettista aksioomapohjaista perustetta kuin alkuperäisellä v. 1971 julkaistulla sähköisellä memristorilla.

Optista memristoria voidaan käyttää optisen laskennan toteuttamiseen muun muassa optiikkaan perustuvissa tietokoneissa.

## Lähteet
Sirène (Q5)

**Sirène** oli Ranskan laivaston Sirène-luokan sukellusvene ().

## Valmistus
Aluksen suunnitteli Alfred Maxime Laubeuf. Se tilattiin 20. kesäkuuta 1899 ja 11. huhtikuuta 1900 Cherbourgin laivastontelakalta, missä köli laskettiin 28. elokuuta 1900. Alus laskettiin vesille 4. toukokuuta 1901 ja otettiin palvelukseen 14. joulukuuta 1901.

## Palvelus
Vuonna 1914 alus liitettiin Cherbourgiin sijoitettuun sukellusveneosastoon, missä sen tehtävänä oli suojata laivastotukikohtaa. Tammikuussa 1918 alus oli Brestissä Bretagnen sukellusvenelaivueessa, missä koulutettiin sukellusveneiden torjuntaa. Se poistettiin alusluettelosta 12. marraskuuta 1919 ja myytiin 12. marraskuuta 1920 romutettavaksi brestiläiselle M. Pissenomille.

## Lähteet
*
*

### Viitteet
Albert Moore

**Albert Moore** (1841–1893) oli englantilainen taidemaalari. Hän teki lähinnä koristeellisista, kauniita viivoja ja asentoja sekä hienoja värejä tavoittelevia maalauksia, joissa hän on kuvannut erityisesti englantilaisia naisia kreikkalaistyylisissä runsaspoimuisissa asuissa.

Mooren veli oli taidemaalari Henry Moore (1831–1895).
## Lähteet

## Aiheesta muualla
Siivensurkastajavirus

**Siivensurkastajavirus** (engl. *Deformed wing virus*, DWV) on hyönteisiä infektoiva virus, jonka tyypillisiä oireita ovat siipien epämuodostumat . Virus kuuluu Iflaviridae-perheeseen, ja se on merkittävimpiä syitä tarhamehiläisten (Apis mellifera) pesien hajoamisiin . Siivensurkastajavirus leviää mehiläisiin varroapunkin pureman kautta ,. 
Virusinfektioon ei ole hoitokeinoja, vaan tarhaajat pyrkivät ehkäisemään sitä hillitsemällä Varroa-punkin leviämistä .

## Sairaus
Varroa-punkin levittämänä siivensurkastajavirus aiheuttaa oireita, mutta se voi levitä mehiläisissä myös oireettomasti . Epämuodostuneiden siipien lisäksi virus vaikuttaa kielteisesti mehiläisten oppimiseen ja muistiin . Epämuodostuneet siivet haittaavat mehiläisten lentämistä . Nämä molemmat voivat esimerkiksi haitata kuhnurien kykyä hakea siitepölyä ja palata pesään. Virus jakaantuu mehiläisen päässä, siivissä ja keskiruumiissa  , ,.

### Sairaus solutasolla
Siivensurkastajavirus säätelee isäntäeliön  arginiinikinaasin ilmentämistä mahdollistaakseen tehokkaan jakaantumisen . Arginiinikinaasin tuoton kohentaminen lisää saatavilla olevaa energiaa sekä vaientaa immuunijärjestelmää, mikä on virukselle eduksi .

## Lähteet

## Aiheesta muualla
* Laji.fi: Deformed wing virus
* Global Biodiversity Information Facility (GBIF): Deformed wing virus 
* UniProt: Taxonomy - Deformed wing virus
German

**German** (ven. Герман) tai (esp.) **Germán** on miehen etunimi.

Nimi on muoto latinankielisestä nimestä *[[Germanus]]* (’veli’), jota ovat tehneet tunnetuksi useat varhaisen kristikunnan pyhimykset. Venäjän kielessä nimi voidaan tulkita myös nimen *[[Herman]]* muodoksi; tätä nimeä on kantanut esimerkiksi ortodoksisen kirkon kunnioittama karjalaissyntyinen pyhittäjä Herman Valamolainen.

## Tunnettuja Germaneja

* Germán Burgos (s. 1969), argentiinalainen jalkapalloilija
* German Cáceres (s. 1954), elsalvadorilainen säveltäjä ja kapellimestari
* Germán Denis (s. 1981), argentiinalainen jalkapalloilija
* Germán Gabriel (s. 1980), espanjalainen koripalloilija
* Germán García Isaza (1936–2006), kolumbialainen roomalaiskatolinen piispa
* German Gref (s. 1964), venäläinen poliitikko
* German Karatševski (s. 1968), venäläinen hiihtäjä
* German Korepanov (1924–1985), udmurtialainen säveltäjä
* Germán Lux (s. 1982), argentiinalainen jalkapalloilija
* Germán Trajano Pavón Puente (1936–2025), ecuadorilainen roomalaiskatolinen piispa
* Germán Pezzella (s. 1991), argentiinalainen jalkapalloilija
* German Rubtsov (s. 1998), venäläinen jääkiekkoilija
* Germán Sánchez (s. 1989), espanjalainen autourheilija

* Germán Schmitz Sauerborn (1926–1990), perulainen roomalaiskatolinen piispa
* German Skurygin (1963–2008), venäläinen kävelijä
* German Svešnikov (1937–2003), neuvostoliittolainen miekkailija
* German Titov (1935–2000), neuvostoliittolainen kosmonautti
* German Titov (s. 1965), venäläinen jääkiekkoilija

## Lähteet
Hämeenkylä (Elimäki)

**Hämeenkylä** on Kouvolan Elimäen suuralueella sijaitseva kylä ja postinumeroalue. Hämeenkylä sijaitsee Elimäen eteläosassa Tammijärven ja Teutjärven välissä Väliväylän varrella. Hämeenkylä on entisen Elimäen kunnan rekisterikylä. Hämeenkylä on maaseutumaista aluetta, ja sieltä on matkaa Elimäen kirkonkylälle noin 15 kilometriä. Kylällä on toiminut kansakoulu.

## Lähteet
Kukonoja

**Kukonoja** on Kouvolan Elimäen suuralueella sijaitseva kylä. Kukonoja sijaitsee Elimäen pohjoisosassa lähellä Päijät-Hämeen rajaa. Kukonoja on kuulunut Niinimäen rekisterikylään. Kukonoja on maaseutumaista aluetta, ja sieltä on matkaa Korialle noin 5 kilometriä. Kylällä on toiminut Niinimäen kansakoulu.

## Lähteet
Bybit

**Bybit** (rekisteröity Euroopan unionissa nimellä **Bybit EU GmbH**) on kryptovaluuttapörssi, joka perustettiin maaliskuussa 2018. Yhtiön pääkonttori sijaitsee Dubaissa, Yhdistyneissä arabiemiirikunnissa. Bybit EU GmbH:n toimisto sijaitsee Wienissä, Itävallassa.

## Yleiskuvaus
Bybit aloitti toimintansa kryptovaluuttajohdannaisiin keskittyvänä alustana ja tarjosi käyttäjille perpetuaalisopimuksia useilla kryptovaluuttapareilla. Bybit toimii maailmanlaajuisesti lukuun ottamatta Yhdysvaltoja, Kiinaa, Singaporea, Québeciä (Kanada) sekä joitakin muita lainkäyttöalueita.

Nykyisin Bybit tarjoaa kryptovaluuttakauppaa, NFT-markkinapaikan, tokenien liikkeeseenlaskualustan sekä palveluja institutionaalisille asiakkaille.

## Historia
Bybitin perusti maaliskuussa 2018 singaporelainen liikemies Ben Zhou. Marraskuussa 2020 saksalainen jalkapalloseura Borussia Dortmund solmi yhteistyösopimuksen Bybitin kanssa.

Toukokuussa 2021 Bybit lanseerasi ByFi Center -alustan (myöhemmin nimeltään Bybit Earn), jonka kautta käyttäjät saivat pääsyn DeFi-tuotteisiin. Heinäkuussa 2021 Bybit aloitti yhteistyön verifiointipalvelun Sumsubin kanssa.

Bybit aloitti spot-kaupankäynnin 15. heinäkuuta 2021. Syyskuussa 2021 Bybit teki yhteistyötä BitDAO:n (BIT) kanssa ja lanseerasi Bybit Launchpad -alustan.

Vuonna 2022 yhtiö siirsi pääkonttorinsa Dubaihin.

Kesäkuussa 2025 lanseerattiin Bybit.eu-alusta, joka hyväksyttiin EU:n MiCA-asetuksen mukaisesti ja on suunnattu Euroopan talousalueen (ETA) käyttäjille.

Vuonna 2025 Bybit laajensi toimintaansa Pohjoismaihin,  mukaan lukien Ruotsi ja Suomi. Samana vuonna Bybit EU solmi kumppanuuden Mastercardin kanssa ja lanseerasi Bybit Card -kortin, jota voidaan käyttää maksuihin kryptovaroilla. Kortti mahdollistaa maksut myymälöissä Ruotsissa ja Suomessa. Kryptovaluuttoja voidaan ostaa perinteisillä pankkikorteilla suoraan Bybit-sovelluksessa, ja maksut muunnetaan reaaliaikaisesti euroiksi suomalaisille käyttäjille.

### Hakkerointi vuonna 2025
Bybit ilmoitti 21. helmikuuta 2025 viestipalvelu X:ssä joutuneensa hakkeroinnin kohteeksi. Yhtiön mukaan noin 400 000 etheriä varastettiin, minkä arvioitu arvo oli noin 1,4 miljardia Yhdysvaltain dollaria. Tapausta on pidetty suurimpana tunnettuina kryptovaluuttapörssiin kohdistuneena hakkerointina.

Bybit kertoi täydentäneensä varantonsa 72 tunnin kuluessa hankkimalla 447 000 etheriä hätärahoitusjärjestelyjen kautta. Likviditeettiä tarjosivat muun muassa Galaxy Digital, FalconX ja Wintermute.

Lohkoketjuanalytiikkayritykset Arkham Intelligence ja Elliptic ilmoittivat pystyneensä yhdistämään hyökkäyksen Lazarus Groupiin, joka on Pohjois-Koreaan liitetty kehittynyt uhkatoimija. Myös Yhdysvaltain liittovaltion poliisi FBI liitti hyökkäyksen Pohjois-Koreaan ja viittasi niin sanottuihin ”TraderTraitor”-toimijoihin.

## Viitteet

## Aiheesta muualla
* Virallinen sivusto
Jaycee Horn

**Jaycee Horn** (s. 26. marraskuuta 1999 Alpharetta Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Horn edustaa NFL-joukkue Carolina Panthersia. Ennen NFL-uraansa hän edusti Etelä-Carolinan yliopiston joukkuetta. Panthers varasi hänet ensimmäisen kierroksen kahdeksannella varausvuorolla .

Kesäkuussa 2021 Horn teki Panthersin kanssa nelivuotisen ja yhteensä 21,1 miljoonan dollarin arvoisen tulokassopimuksen. Sopimus sisälsi 12,7 miljoonan dollarin arvoisen allekirjoituspalkkion. Huhtikuussa 2024 Panthers käytti viidennen vuoden option Hornin sopimuksesta. Maaliskuussa 2025 Horn teki Panthersin kanssa nelivuotisen ja yhteensä sadan miljoonan dollarin arvoisen jatkosopimuksen. Sopimuksen arvosta 70 miljoonan dollarin arvoinen osuus on taattua rahaa.

Horn on pelannut 50 NFL:n runkosarjan ottelua. Näissä otteluissa hänellä on yhteensä 185 taklausta, kymmenen syötönkatkoa, 34 puolustettua heittoa, kaksi pelinrakentajan säkitystä ja kolme iskua pelinrakentajaan. Uran tilastot päivitetty kauden 2025 viidennentoista peliviikon jälkeen 17. joulukuuta 2025.

## Lähteet
Tarrytownin ensimmäinen baptistikirkko

**Tarrytownin ensimmäinen baptistikirkko** () on baptistiseurakunnan kirkko Tarrytownissa New Yorkista pohjoiseen.

Talouslama vuonna 1873 lykkäsi rakennustöitä useilla vuosilla ja aloittamaan päästiin vasta vuonna 1876. Alkuperäinen kustannusarvio rakentamisesta oli 60&nbsp;000 dollaria, mutta toteutunut kustannus oli lähempänä 100&nbsp;000 dollaria. Kirkkorakennus otettiin käyttöön 14. kesäkuuta 1881. Tulipalo tuhosi kirkkoa 23. joulukuuta 1989 niin, että pystyyn jäivät vain ulkoseinät ja kellotapuli. Vakuutus ei kuitenkaan korvannut jälleenrakennusta kokonaan.

William Rockefellerin vaimo lahjoitti kirkolle pappilarakennuksen, joka valmistui vuonna 1896. Kirkko lisättiin National Register of Historic Places -rekisteriin 21. heinäkuuta 1983.

## Lähteet